เปลี่ยนมาทานยาคุมอีกยี่ห้อแทนยาคุมตัวเดิมได้ 3 เม็ด หลังจากมีประจำเดือนได้ 4 วัน แล้วมี sex หลังจากหมด ปจดได้ 1 วัน หลั่งนอกเช็ดแล้วสอดใส่อีกครั้งหนูกลัวมันตกค้าง อยากทราบว่าแบบนี้เสี่ยงตั้งครรย์ไหมคะหรือหนูควรซื้อยาคุมฉุกเฉินมาทานกันไว้ก่อนดี
สวัสดีค่ะ หากทานยาคุมกำเนิดแผงเก่าจนครบ 21 เม็ด แล้วได้เว้นระยะ 7 วัน ก่อนที่จะเริ่มทานยาคุมแผงใหม่ยี่ห้อใหม่ หรือทานยาคุมจนครบ 28 เม็ด (หากเป็นชนิด 28 เม็ด) ก่อนที่จะเริ่มทานยาคุมยี่ห้อใหม่ การป้องกันการตั้งครรภ์ก็จะเป็นไปอย่างต่อเนื่อง ดังนั้น แม้จะมีเพศสัมพันธ์โดยการหลั่งใน ก็ไม่จำเป็นต้องทานยาคุมฉุกเฉินค่ะแต่หากทานยาคุมแผงเก่าจนครบ 21 เม็ด แล้วได้เว้นระยะเกิน 7 วัน ก่อนที่จะเริ่มทานยาคุมยี่ห้อใหม่ หรือทานยาคุมจนครบ 28 เม็ดแล้ว ไม้ได้เริ่มทานยาคุมยี่ห้อใหม่ต่อทันที การป้องกันการตั้งครรภ์ก็จะไม่เป็นไปอย่างต่อเนื่อง และหากทานยาคุมไปเพียง 3 วันแล้วได้มีเพศสัมพันธ์ ก็อาจมีโอกาสตั้งครรภ์ได้ ดังนั้น ในกรณีนี้ อาจพิจารณาทานยาคุมฉุกเฉินค่ะ ส่วนยาคุมกำเนิด ก็ให้ทานต่อวันละ 1 เม็ดตามเวลาเดิมปกติค่ะ